**ՀԻՄՆԱՎՈՐՈՒՄ**

**ՈՐՊԵՍ ՆՎԻՐԱՏՎՈՒԹՅՈՒՆ ՀՈՂԱՄԱՍ ԸՆԴՈՒՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ**

 **ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

2020 թվականի նոյեմբերի 9-ի եռակողմ հայտարարությամբ պայմանավորված անհրաժեշտություն է առաջացել ամրացնել Հայաստանի Հանրապետության հարավ-արևելյան սահմանները, որի նպատակով առանձնացվել են անհրաժեշտ հողամասեր։

 Նախագծի ընդունման անհրաժեշտությունը պայմանավորված է Հայաստանի Հանրապետության հարավ-արևելյան սահմանների պաշտպանության ամրապնդմամբ։ Որոշման նախագծի ընդունմամբ Հայաստանի Հանրապետությունը կընդունի Գորիս համայնքի կողմից նվիրված, «համայնք Գորիս, գյուղ Որոտան, 1-ին փողոց, թիվ 16» հասցեում գտնվող 0.09 հեկտար հողամասը (անշարժ գույք) և պաշտպանական նպատակներով կամրացվի ՀՀ ազգային անվտանգության ծառայությանը։

 Առանձնացված հողամասի տեղադիրքը առաջարկվել է պաշտպանական բնագավառի լիազոր պետական մարմնի կողմից։

Որոշման նախագծի ընդունմամբ պաշտպանական նպատակներով նախանշված գործառույթները կհամապատասխանեցվեն ՀՀ գործող օրենսդրությանը։

«Որպես նվիրատվություն հողամաս ընդունելու և ամրացնելու մասին» ՀՀ կառավարության որոշման նախագիծը բխում է ՀՀ կառավարության 2021-2026թթ. ծրագրի պահանջներից։

ՀՀ կառավարության 2021-2026թթ. ծրագրի 1-ին կետով հաստատվել է «Ազգային անվտանգության մարմինների կայուն համակարգը» ենթաբաժինը, համաձայն որի անհրաժեշտ է իրականացնել սահմանապահ ստորաբաժանումների տեղակայման վայրերի կառուցման և արդիականացման աշխատանքներ:

 «Որպես նվիրատվություն հողամաս ընդունելու և ամրացնելու մասին» ՀՀ կառավարության որոշման նախագծի ընդունումը պետական բյուջեում ծախսերի և եկամուտների ավելացում կամ նվազեցում չի առաջացնում:

 Նախագիծը քննարկվել է Գորիս համայնքի տեղական ինքնակառավարման մարմինների հետ՝ իրենց առաջարկությամբ։

«Որպես նվիրատվություն հողամաս ընդունելու և ամրացնելու մասին» ՀՀ կառավարության որոշման նախագծի ընդունումը նոր իրավական ակտեր ընդունելու կամ գործող իրավական ակտերում փոփոխություններ կատարելու անհրաժեշտություն չի առաջացնում: